**SREDSTVIMA JAVNOG INFORMIRANJA**

-SVIMA-

Poreč, 11.8.2023.

**POREČKO LJETO: Coldplay Tribute Band priredio u Poreču**

**pravi glazbeni spektakl**

U sklopu Porečkog ljeta ljubitelji dobrog zvuka mogli su sinoć na glavnom porečkom trgu uživati u nevjerojatnom nastupu **Coldplay Tribute Banda - Liveplay**. Svojim odličnim izvedbama velikih hitova poput *Hymn for the Weekend, Viva La Vida, The Scientist, Fix You, Yellow, A Sky Full of Stars*, i mnogih drugih, posjetiteljima su ponudili pravu glazbenu poslasticu. Pozornica prepuna audio-vizualnih efekata, odlični zvukovi i fantastična energija benda dočarali su pravu atmosferu sa koncerta mega popularnog britanskog banda **Coldplaya,** bio je to pravi show koji oduzima dah.

Liveplay je svojim energičnim nastupom još jednom potvrdio status jednog od ponajboljih tribute bendova, kako među publikom tako i među kritičarima. Odličnom svirkom uživo, audio-vizualnim efektima i emocijama, Liveplay je prenio pravi duh Coldplaya, jedne od najpopularnijih svjetskih glazbenih atrakcija posljednjih 20-ak godina.

Programi u sklopu Porečkog ljeta nastavljaju se cijelog vikenda. Tako večeras (11.08.2023.), od 19.00 sati ljubitelji morskih delicija će na Carinskom gatu imati priliku kušati lokalne morske delicije. Za ugodnu atmosferu i dobru zabavu pobrinut će se Malvazija Band.

Subotnje jutro (12.08.2023.) uljepšat će od10.00 sati uvijek dobro raspoloženi **Baredinosauri,** koji će svevremenskim hitovima ispuniti Trg slobode.

U nedjelju ujutro ( 13.08.2023.) , Turistička zajednica grada Poreča priredila je za one najmlađe plesnu predstavu „Little Red Riding Hood“ u izvedbi talentirane domaće ekipe iz USB-a Poreč. Predstava započinje u 9:15 i to u Parku Matije Gupca. Mališani i njihovi roditelji imat će priliku vidjeti nešto malo drugačiju priču o Crvenkapici u kojoj na kraju priče glavna junakinja Crvenkapica i ozloglašeni Vuk postaju prijatelji. Biti će tu još puno nevjerojatnih stvari, bića i pojava.

Više detalja o programu Porečko ljeto možete pronaći na stranicama Turističke zajednice grada Poreča [www.myporec.com](http://www.myporec.com), na Facebook stranici <https://www.facebook.com/PorecIstria> kao i na aplikaciji Moove, a dodatno TZG Poreč štampa i mjesečnu tiskanu verziju koja se može podignuti u Informativnom centru Turističke zajednice grada Poreča.

*Molimo Vas da priopćenje objavite u Vašem mediju.*

TURISTIČKA ZAJEDNICA GRADA POREČA